جمهور باشقانی رجب طیب اردوغان تورکیه-نی معاصر مدنیت‌لر سویه‌سینه چیخارا‌جاق‌لارینی سؤیله‌دی.
پیمانکارلار بیرلیگی‌نین موکافات لاندیرما مراسیمینده دانیشان اردوغان 16 آوریلده کئچیریله‌جک آنایاسا دییشیک‌لیگینه دایر رفرندوما توخونا‌راق دئدی کی، آنایاسا دییشیک‌لیگی ایله علاقه‌لی میللته سؤز وئردیک. بیز همیشه اینکیشاف یولوندا ایرلیلییریک، بونو دا قطعیتلی شکیلده داوام ائتدیرمک مجبوریتینده‌یک. بو یول‌دان گئری آددیم آتماق اولماز.
تورکیه‌نین کئچمیشده قانونوئریجی (قوه مقننه)، یوروتمه (قوه مجریه) و یارغی ( قضائیه) گوجلری آراسین‌داکی موناقیشه‌لردن، یئتکی ساحه‌سین‌دکی وضعیت‌لردن چوخ ضرر گؤردوگونو وورغولایان اردوغان بیلدیردی کی، چئوریلیش لرین (کودتالارین) سبب اولدوغو سیاسی هرج و مرج، اقتصادی بحران‌لار تورکیه‌یه جدی معنادا مادی زیان وورموشدور.
اردوغان:" 16 آوریلده بیرلیگی، برابرلیگی، تامامیله گوج‌لو بیر تورکیه‌نین، لیدئر بیر تورکیه‌نین، اینکیشاف ائتمیش بیر تورکیه‌نین سیستم نقطه‌سینده تمل داش‌لارینی یئرلی –یئرینه قویاق" دئیه دانیشدی.
یئنی سیستمین ان بؤیوک ضمانتچی‌سی‌نین میللت اولدوغونو قئید ائدن اردوغان اونو دا دئدی کی، چونکی میللتیمیزین 50 فایزدن چوخونون دستکی‌نین آلماق دئمک، توپلومون تامامینی قوچاقلاماغا طالب اولماق، بونون اوچون لازیم اولان پروقراما، پلانا، لاییحه‌یه، اکثریتین سسی‌نین اولدوغو آنلاییشا صاحب اولماق معناسیندا‌دیر.
فتح الله چی ترور تشکیلاتی پارالل دؤولت یاپیلانماسینین (فتو/پ.ی.د) 15 ژوئیه‌ده کی چئوریلیش جهدینه ده توخونان جمهور باشقانی بیلدیردی کی، 15 ژوئیه بیر داها گؤستردی کی، اؤلدورمه‌ین هر چئوریلیش گوجلندیریر. تورکیه گوجلو شکیلده هر هوجومون قارشی‌سینی آلیر، بو چرچیوه‌ده هر هوجوم‌دان، هرج و مرج دن، چئوریلیش جهدلرین‌دن گوج‌لنه‌رک اوغورلو شکیلده چیخمیش بیر اؤلکه‌دیر.
